section_heading: Kritike
paragraph_text: Recenzije su bile uglavnom pozitivne. Veliki Lebowski trenutačno ima 76% na Rotten Tomatoesu. Todd McCarthy napisao je za časopis Variety: "Jedan od nedvojbenih pogodaka filma njegov je soundtrack, koji kombinira originalnu glazbu Cartera Burwella s klasičnim pop melodijama i nekim nevjerojatnim obradama". U svojoj recenziji za Washington Post Desson Howe hvalio je Coenove i "njihov nadahnuti, apsurdni smisao za čudnu, osebujnu americanu - ali vrstu neo-americane koja je u potpunosti nova - Coenovi su definirali i usvojili vlastiti bizarni podžanr. Nitko to ne radi kao oni i, gotovo nitko ne odlazi bez pohvale kako to nitko ne radi bolje od njih". Andrew Sarris u svojoj je recenziji za New York Observer napisao: "Rezultat je mnogo smijeha i osjećaj strahopoštovanja prema majstorstvu. Sumnjam da će se do kraja godine pojaviti nešto slično."